Twee witrenosters in KZN doodgemaakArgieffoto Twee witrenosters is dood aangetref in die Hluhluwe-Imfolozi-park in KwaZulu-Natal. Musa Mntambo, die woordvoerder van Ezemvelo KZN Wildlife, het Woensdag gesê die renosters is Maandag doodgeskiet. Volgens Mntambo is slegs een renoster onthoring. “Ons vermoed die renosters is op dieselfde tyd geskiet, waarna die diere in verskillende rigtings in gehardloop het. Dit is moontlik dat die stropers haastig was, en nie die karkas van die ander renoster kon opspoor nie. Die twee renosters is 500 meter van mekaar gevind,” het Mntambo gesê. Altesaam 37 renosters is reeds vanjaar in KwaZulu-Natal vir hul horings doodgemaak.